DELTA พุ่ง 6% รับกำไรปี 65 โตเท่าตัว ทะลุ 1.5 หมื่นล้าน แจกปันผล 4 บ. 28 เม.ย.นี้
DELTA วิ่งแรง 6% หลังรายงานกำไรปี 65 โตเท่าตัว ทะลุ 1.5 หมื่นล้าน จากปีก่อนกำไร 6.6 พันล้าน เคาะแจกปันผล 4 บ. ขึ้น XD 28 ก.พ.65 และกำหนดจ่าย 28 เม.ย.นี้
DELTA วิ่งแรง 6% หลังรายงานกำไรปี 65 โตเท่าตัว ทะลุ 1.5 หมื่นล้าน จากปีก่อนกำไร 6.6 พันล้าน เคาะแจกปันผล 4 บ. ขึ้น XD 28 ก.พ.65 และกำหนดจ่าย 28 เม.ย.นี้
16 ก.พ. 2566

ผู้สื่อข่าวรายงานว่า วันนี้ (16 ก.พ.66) ราคาหุ้น บริษัท เดลต้า อีเลคโทรนิคส์ (ประเทศไทย) จำกัด (มหาชน) หรือ DELTA ณ เวลา 10:27 น. อยู่ที่ระดับ 960 บาท บวก 56 บาท หรือ 6.19% สูงสุดที่ระดับ 976 บาท ต่ำสุดที่ระดับ 930 บาท ด้วยมูลค่าการซื้อขาย 3 พันล้านบาท

โดยราคาหุ้น DELTA ปรับตัวเพิ่มขึ้นแรงวันนี้ หลังวานนี้รายงานผลการดำเนินงานงวดปี 65 สิ้นสุดวันที่ 31 ธ.ค.66 มีกำไรเติบโต ดังนี้

โดยบริษัทมีกำไรสุทธิปี 65 อยู่ที่ 15,344.55 ล้านบาท เพิ่มขึ้น 129.06% เมื่อเทียบกับงวดเดียวกันของปีก่อนมีกำไรสุทธิ 6,699.01 ล้านบาท เป็นผลมาจากยอดขายและบริการอยู่ที่ 118,558 ล้านบาท เมื่อเทียบงวดเดียวกันของปีก่อนเพิ่มขึ้น 40.6% เป็นผลมาจากอุปสงค์ที่แข็งแกร่งของลูกค้าต่อผลิตภัณฑ์ที่เกี่ยวข้องกับการจัดเก็บข้อมูลบนคลาวด์ (CloudStorage) และระบบศูนย์ข้อมูล (Data Center) รวมถึงการเติบโตอย่างมีนัยสำคัญของผลิตภัณฑ์อิเล็กทรอนิกส์สำ หรับยานยนต์ไฟฟ้า (Electric Vehicle Solutions) และผลิตภัณฑ์ที่เกี่ยวกับการควบคุมอุณหภูมิความร้อนในยานยนต์ทั่วไป (Automative Thermal Solution) อีกด้วย
ทั้งนี้ บริษัทเตรียมปันผลจากงวดดำเนินงานวันที่ 1 ม.ค.-31ธ.ค.65 เป็นเงินสด 4.00 บาท กำหนดวันที่ไม่ได้รับสิทธิ์ปันผล (XD) 28 ก.พ.66 และกำหนดจ่าย 28 เม.ย.66 และมีการเปลี่ยนแปลงมูลค่าหุ้นที่ตราไว้ (Par Value) จากมูลค่าที่ตราไว้เดิม 1 บาท เป็นมูลค่าที่ตราไว้ใหม่ 0.10 บาท